LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2006. gada 25. aprīļa noteikumos Nr. 319** **“Noteikumi par hidroelektrostaciju hidrotehnisko būvju valdītāja civiltiesiskās atbildības obligāto apdrošināšanu”**

*Izdoti saskaņā ar likuma “Par hidroelektrostaciju*

*hidrotehnisko būvju drošumu” 4. panta septīto daļu*

1. Izdarīt Ministru kabineta 2006. gada 25. aprīļa noteikumos Nr. 319 “Noteikumi par hidroelektrostaciju hidrotehnisko būvju valdītāja civiltiesiskās atbildības obligāto apdrošināšanu” (Latvijas Vēstnesis, 2006, 68. nr.; 2009, 181. nr.; 2013, 58.nr., 178.nr.) šādus grozījumus:

1.1. Aizstāt 5. punktā norādīto summu “711435,91 euro” ar summu “700000 euro”.

1.2. Aizstāt 6. punktā norādīto summu “71143,59 euro” ar summu “70000 euro”.

1.3. Aizstāt 12. punktā vārdus “Par apdrošināšanas līgumu” ar vārdiem “Apdrošināšanas līguma likums”.

1.4. Izteikt noteikumu 18. un 19.punktu šādā redakcijā:

“18. Hidroelektrostaciju hidrotehnisko būvju valdītāja pienākums ir iesniegt A klases hidroelektrostaciju hidrotehnisko būvju civiltiesiskās apdrošināšanas polises kopiju Būvniecības valsts kontroles birojam, bet B klases hidroelektrostaciju hidrotehnisko būvju civiltiesiskās apdrošināšanas polises kopiju - attiecīgās pašvaldības noteiktai institūcijai vai amatpersonai, kura pilda būvvaldes funkcijas, un kuras teritorijā atrodas HES hidrotehniskā būve (turpmāk – attiecīgās pašvaldības būvvalde). Par apdrošināšanas līguma apturēšanu vai izbeigšanu apdrošinātājs informē Būvniecības valsts kontroles biroju vai attiecīgās pašvaldības būvvaldi.”

19. Hidroelektrostaciju hidrotehnisko būvju valdītāja pienākums pēc Būvniecības valsts kontroles biroja vai attiecīgās pašvaldības būvvaldes pilnvarota darbinieka, vai Valsts vides dienesta vides inspektora pirmā pieprasījuma uzrādīt hidroelektrostaciju hidrotehnisko būvju valdītāja civiltiesiskās atbildības apdrošināšanas polisi.”

1.5. Svītrot noteikumu 19.1 un 21. punktu.

2. Noteikumi stājas spēkā 2021. gada 1. decembrī.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretāra pienākumu izpildītājs,

valsts sekretāra vietnieks E. Šaicāns